钦定古今图书集成/理学汇编/学行典/第264卷 > 刘𬣙
## 钦定古今图书集成/理学汇编/学行典/第264卷 > 刘𬣙

按《梁书处士传》：“刘𬣙，字彦度，平原人也。父灵真，齐武
昌太守。𬣙幼称纯孝。数岁父母继卒，𬣙居丧哭泣孺
慕，几至灭性，赴吊者莫不伤焉。后为伯父所养，事伯
母及昆姊孝友笃至，为宗族所称。自伤早孤，人有误
触其讳者，未尝不感结流涕。长兄絜为之娉妻，克日
成婚。𬣙闻而逃匿，事息，乃还本州。刺史张稷辟为主”
簿，不就。主者檄召，𬣙乃挂檄于树而逃。𬣙善元言，尢
精释典，曾与族兄刘歊听讲于锺山诸寺，因共卜筑
宋熙寺东涧，有终焉之志。天监十七年，卒于歊舍，时
年三十一。临终执歊手曰：“气绝便敛，敛毕即埋，灵筵
一不须立。勿设飨祀，无求继嗣。”歊从而行之。宗人至
友，相与刊石立铭，谥曰元贞处士。